
Űrnapló, ESZSZ Űrtalicska, 2332. 240. 59. Bejegyzés

Igazából nem az volt az utolsó bejegyzésem. Összecsuklottam én is Frédi mögött. Úristen mit tettünk? Mit tettem? Alattunk füst és vérfelhőkben gomolygott a Föld. Lángokban állt a haza, minden, amit otthonnak ismertünk.

Hát cummancs. Mit lehet most csinálni? Mondjam azt, hogy csak feltettük az i-re a pontot? Nyomtunk egy újrakezdést? Vajon az emberiség sorsa mindig is az önpusztítás meg a vérfürdő volt? Sok történelmet olvastam, emberemlékezet óta csak egymást érték a háborúk. Valószínűleg az emberi természethez tartozik, magas vérnyomás, kitudja? Minden esetre tátott szájjal néztük, ami alattunk történik. Nem tudtunk betelni, vagy kitelni a látvánnyal. Frédinek lassan kifolyt az összes nyála a padlóra. A kommunikációs pulton össze-vissza villogott minden, a Föld körüli pályán levő állomások meg hajók próbáltak elérni minket. Hagytam, hogy próbálkozzanak. Felvettem Frédit a földről és beleültettem a székembe, közben azzal próbáltam vigasztalni magam, hogy odalent úgy sem volt már számunkra semmi. Itt mindenki csak az odaútra vett jegyet, nem fogja siratni senki ezt az őrült bolygót. Küldetésünk tehát értelmét vesztette. Szóval felszívtam a taknyomat és Margitkához szóltam.

-Margitka, tovább megyünk, nem válaszolunk senkinek semmit, megvan az, hogy honnan jött nekem ez az üzenet apámtól (még mindig nehezen hittem el, hogy láttam a vén csotrogányt)?

-Meg Kapitány, két fényévre van tőlünk!

Jobb ötletem nem lévén.

-Akkor csapjon a lovak közé Margitka, indulás!!!

-Ho, ho, heló állítsuk meg azokat a lovakat, hova siet Kapitány úr, itt van egy csomó probléma. - nyílt ki hirtelen Aladár csipája.

-Mint például, azon kívül, hogy ég alattunk a Föld?

-Hát, első sorban két fényév az nagyon messzire van, másodsorban pedig nembiztos, hogy mi is akarunk oda menni.

Ej ez az Aladár szokás szerint kéri a pofot. Olyan ütni való arca van főleg így, hogy még a szája is mozog.

-És mégis hova szeretnétek menni? Amúgy meg, ha jól tudom még mindig én vagyok ennek a hajónak a Kapitánya és qurvára nem Aladárnak hívnak, hanem kib@szott Kovács Bendegúznak!!! – azta, hogy felhúztam magamat- Szeretném megkeresni apámat, mert soha életemben nem láttam, de állok elébe, van jobb ötlete valakinek?

Közbe Frédi szájából egy nagy adag nyál cseppent a műbőrülésemre a nagy csend közepette.

-Na, szóval úgy látom nincsen. Az is lehetséges, hogy az első küldetés tényleg talált valamit és ezért nem tértek soha haza, nem szeretnétek kideríteni, hogy mit?

-Én szeretném kideríteni Kapitány! - szólalt meg Margitka a kis buzgó mócsing.

-Mondjuk pont nem téged kérdeztelek aranyom. És amúgy is, ha beszarnátok a hosszú utazástól, ott vannak az orvosin a mélyhűtők, a disznóságok belőlük amúgy is fogytán vannak, feküdjetek be két szál májas hurka mellé és mi majd felköltünk, ha odaértünk.

-De Kapitány, ezzel mi lesz? - és Aladár a nagy képernyőre mutatott.

-Semmi fiam. Soha semmi jó nem származott róla.

Azzal Aladár szippogva lehajtotta a fejét.

-Szóval Margitka, akár indulhatunk is! 

Ahogy nagy hangon kiadtam az indulási parancsot Frédi szökött fel hirtelen a fotelemből és nyálas szájjal elkezdte püfölni a piros gombot..

Űrnapló, ESZSZ Űrtalicska, 2332. 245. 60. Bejegyzés

Megfordultunk, megint. Megint a nagy semmi fele tartottunk. Semmiből a semmibe és vice versa. Az emberek pedig csak engedelmeskedtek. Gyuri bácsi kényelmesen rotyogtatta hátul a cefréjét, közbe-közbe rá-rá pillantott a hajtóművekre, Cinege veszélyesen összemelegedett a nővérkével (akit amúgy Veres Julcsinak hívtak), a hídon pedig mindenki bamba fejjel tette a dolgát. A hurkák mellé pedig nem feküdt be senki. Ha jobban bele gondolok, ha nem én lennék a Kapitány, én biza befeküdtem volna abba a mélyhűtőbe, megöleltem volna egy jó tábla szalonnát és végig aludtam volna az utat. De ugye a főnökségnek nem lehet, a felelőséget vinni kell szüntelen. Frédit megtettem a hídon a hadi tisztemnek, ott üldögélt mellettem üveges szemekkel és vakargatta elvesztett keze csonkját. Látszott rajta, hogy megtört, vagy inkább eltört benne valami.

-Frédikém, mi a baj no? Gyere, adj egy dupla kezes pacsit! - nem kacagott senki. Frédi bambán rám nézett.

-Felháborodtam Kapitány, ön nem háborodott fel?

-De igen fiam, mondjuk én nem álltam neki atomokat szórni a Földre, de igen. Fel.

-Nem látom magán a felháborodást.

-Azt hiszem ezért vagyok én a Kapitány, ha látnál rajtam minden szart akkor elterelődne a figyelmed a lényegemről. A lényegem pedig az, hogy vezessem ezt a hajót. Jóban és rosszban is.

-Nem tudom mi ért utol, mikor azt hittem már, hogy megtaláltam magamat megláttam a Földet és azt az üzenetet elvesztem megint. A karommal együtt. Elszakadt a cérna ami amúgy is elég vékony volt.

-Értem Frédikém, értem. Az én cérnám is napi szinten szakad, de én vetem is rá mindig egyből a bogot és nem állok neki atomokat dobigálni. Azt hittem a harcművészek híresek az önfegyelmükről. Sajnálom, hogy lelőttelek, de meg kellett tennem, mondjuk eredménye nem volt, de legalább aludtál egy jót. - ezen sem kacagott senki. Már nem veszi a poénjaimat senki úgy látszik..

-Láttam a Földet lángokban, láttam a gyermekemet lángokban és elborult az agyam. A harag úrrá lett rajtam. Pedig annak a gömböcnek teljesen józan fejjel szöktem neki, de most, most igazán felháborodtam. Ezért kellett hazajönni, hogy megint ez legyen? Hova lett a haza Kapitány?

-Fiam, a haza ott lett ahol most vagyunk, mindig is itt volt..

-Kapitány! - szólalt meg Margitka - űrsiklót érzékelek velünk szembe jönni, a sajátunk!

Űrnapló, ESZSZ Űrtalicska, 2332. 246. 61. Bejegyzés

Margitka azt mondja ez az az űrsikló amivel Bucit a macit hazaküldtünk, valahogy hazafele elkerültük és észre sem vettük. Jött velünk szemben az alvó medvénk, kedves nutellaőrült kabalaállatunk, mi pedig leültünk tanakodni.

-Én azt mondom, fogjuk be, a Földön most számára nincs hely, eleget vesztettünk. - mondta Frédi kidomborított mellekkel.

-Szerintem is, bekábítózzuk és visszatesszük a helyére, mit szól hozzá Kapitány? - okoskodott Aladár.

-Hát én mit szóljak.. csak azért, hogy megint fészkelje be magát a kabinomba és nyalja ki a maradék nutellámat? Köszönöm szépen.

-Kapitány, ez egy égi jel, nem hagyhatjuk figyelmen kívül. Buci a mi legénységünkhöz tartozik, amiből olyan sokat vesztettünk. Itt a lehetőség, hogy visszakapjunk belőle. - erősködött tovább Aladár.

-Jól van fiúk, ha ennyire felizgultatok, de én mondom, én biztos, hogy nem állok be az űrsikló ajtaja elé mikor megérkezik. Itt fogok szépen üldögélni és szürcsölgetni a forró kávémat a kis kényelmes fotelembe, amíg ti fogadjátok a bundás barátunkat. Ha pedig rátok ront és nem bírtok vele, lezárom a hangár ajtaját és intézzétek, ahogy tudjátok, a ti bajotok.

-Megértettük Kapitány!

Ezek tiszta bolondok, Buci a maci ide vagy oda de nekem herótom van attól az állattól, a szarának a szagja még mindig ott dereng a hálószobámban, az hiányzik megint elszabaduljon itt a hajón, ezek meg tárt karokkal akarják fogadni. Tiszta bolondok mondom én. Fogtak egy-egy kábítópisztolyt Frédi és Aladár és lementek a hangárba fogadni az űrsiklót, én pedig ígéretem szerint meg se moccantam ülésemből, betettem a hangár képét a nagy kijelzőre. Vajon azt fogom végignézni ahogy széttépi és átgázol rajtuk Buci? Mondom tiszta hűlyék, szembe állni egy 600 kilós medvével egy-egy pisztolykával.

Margitka ügyesen átvette a sikló fölött az irányítást és beirányította a hangárba. Ez a két kolontos pedig felállt lőállásba az ajtaja előtt amit szépen ki is nyitottak. Nem történt semmi. Egyszer látom ezek leengedik a pisztolyokat mielőtt lőttek volna. Mi a fene? De persze forrón eszik a kását, látom, hogy az ajtón kilép Buci két lábra állva, ezek meg leengedett pisztollyal állnak előtte. Mi a fene tényleg!?! De ez semmi, egyszer látom, hogy Frédi a maradék fél kezével lepacsiz Bucival és ketten integetnek a kamerába. Ezzel bele is öntöttem a kávémat az ölömbe. Serceg a rádióm, Aladár szól bele.

-Kapitány! Buci önnel szeretne beszélni!

Beszarok.

––––––––

Űrnapló, ESZSZ Űrtalicska, 2332. 247. 62. Bejegyzés

Ez tiszta őrültség. Én becsület szavamra sok hűlyeséget megéltem az életem során, de ez. Ülök a tárgyal

